ÁLTALÁNOS SZERZŐDÉSI FELTÉTELEK
Érvényes: 2026. augusztus 10-től


1. Bevezető rendelkezések
1.1. Jelen Általános Szerződési Feltételek (továbbiakban: ÁSZF) az irányadó a Net Mobilitás Zártkörűen Működő Részvénytársaság (székhely: 1097 Budapest, Könyves Kálmán körút 34..; cégjegyzékszám: 01-10-140173; nyilvántartja: Fővárosi Törvényszék Cégbírósága; e-mail: info@netmobilitas.hu; továbbiakban jelen ÁSZF alkalmazásában: Szolgáltató) és a szolgáltatást igénybe vevő ügyfél (továbbiakban: Ügyfél) közötti jogviszonyra.
1.2. A Szolgáltató üzemeltetője az Állapotfelmérés.hu címen elérhető weboldalnak (továbbiakban: Weboldal), amely a Szolgáltató által végzett használt gépjármű állapotfelmérési szolgáltatást mutatja be. A Weboldal elsősorban egy információs és kapcsolatfelvételi csatorna a Szolgáltató és az Ügyfél között.
1.3. Az Ügyfél a Weboldalon keresztül tájékozódhat és kapcsolatba léphet a Szolgáltatóval, akit a Weboldalon bemutatott feltételekkel megbízhat az általa megvásárolni, vagy eladni kívánt gépjármű állapotfelmérésével. Az Ügyfél a Szolgáltató Weboldalon hirdetett szolgáltatásait a jelen ÁSZF-ben meghatározottak szerint veheti igénybe.
1.4. Az Ügyfél a szolgáltatás megrendelésének visszaigazolásával elfogadja az ÁSZF-et. Amennyiben az Ügyfél és a Szolgáltató között a jogviszony létrejön, a felek az alábbiakban állapodnak meg:
a) Szolgáltató elvégzi az Ügyfél által igényelt állapotfelmérést
b) Az Ügyfél a Szolgáltató részére a jelen ÁSZF-ben meghatározottak szerint díjat fizet.
2. A Szerződés tárgya és létrejötte
2.1. Jelen ÁSZF alapján Szolgáltató vállalja, hogy az Ügyfél által átvizsgáltatni kívánt gépjárművet a megrendelési folyamat során egyeztetett helyen és időben a Weboldalon közzétett mindenkori hirdetményben összefoglalt szempontrendszer (https://allapotfelmeres.hu/allapotfelmeres-gyik/) szerint átvizsgálja, az átvizsgálás eredményéről a Weboldalon bemutatott mintának megfelelő írásos összefoglalót készít (digitális állapotlap) (továbbiakban: Szolgáltatás).
2.2. A Szolgáltató és az Ügyfél közötti szerződéses jogviszony a Weboldal kapcsolatfelvételi lehetőségeinek használatát követően a Szolgáltató által kiküldött e-mailes visszaigazolással jön létre, amelyben összefoglalja az Ügyfél által Szolgáltatónak megadott, megrendeléssel kapcsolatos adatokat és információkat.
2.3. A gépjármű átvizsgálást a Szolgáltató alkalmazásában álló szakemberek, illetve a Szolgáltatóval szerződéses jogviszonyban álló szakemberek végezhetik az átvizsgálás helyének, és az egyes szakemberek szabad kapacitásainak függvényében.
3. A megrendelés és a teljesítés folyamata
3.1. Ügyfél a Weboldalon található elérhetőségeken kapcsolatba lép a Szolgáltatóval.
3.2. A kapcsolatfelvétel során a Szolgáltatásra vonatkozó részleteket a felek egyeztetik, majd szóban vagy írásban megállapodnak a Szolgáltatás nyújtásáról, illetve igénybevételéről.
3.3. A Szolgáltató a megállapodás során rögzített adatokat és információkat egy visszaigazoló e- mailben összefoglalja, és az Ügyfél számára megküldi. A visszaigazoló e-mail kiküldésével a jogviszony létrejön.
3.3.1. Ügyfél a Szolgáltatás megrendelését automatizált formában, a Weboldal ún.
„webshop” felületén is leadhatja. Ebben az esetben a Szolgáltatás elvégzéséhez szükséges információkat a megrendelési folyamat során Szolgáltató rendelkezésére bocsájtja, annak ellenértékét a megrendelési folyamat részeként kiegyenlíti,
3.4. Szolgáltató az Ügyféllel – és szükség szerint harmadik személlyel, pl. az átvizsgálandó gépjármű eladója – megállapodott helyszínen és időpontban megjelenik, a Szolgáltatást elvégzi.

A Szolgáltatás igénybevételének tényéről a kapcsolódó harmadik felet – jellemzően, de nem kizárólag: az átvizsgálandó jármű eladóját – az Ügyfél köteles tájékoztatni.
3.5. Ügyfél a Szolgáltatás elvégzésének ideje alatt saját döntése alapján a helyszínen tartózkodhat, vagy attól távol is maradhat.
3.6. Szolgáltató az átvizsgálás eredményéről az Ügyfélnek igény szerint digitális állapotlapot küld, az eredményről e-mailes formában tájékoztatja, vagy az eredményről szóban tájékoztatja.
3.7. Az elvégzett Szolgáltatásról – amennyiben annak díja automatizált megrendelés során nem került egyenlítésre – a Szolgáltató átutalásos számlát állít ki, melyet az Ügyfél annak lejártáig egyenlít a Szolgáltató felé.
4. A Szolgáltatás teljesítésének egyedi esetei és az arra vonatkozó szabályok
4.1. Amennyiben Ügyfél a megrendelési folyamat során jelezte, hogy szeretne jelen lenni a Szolgáltatás elvégzésekor, ám a megbeszélt helyen és időben nem jelenik meg, de a Szolgáltatónak lehetősége van a Szolgáltatás elvégzésére – jellemzően, de nem kizárólag: a felmérendő autó az azt kínáló kereskedésben elérhető, hozzáférhető – a Szolgáltató a Szolgáltatást minden esetben elvégzi, és az eredményről az Ügyfelet írásos formában tájékoztatja.
4.2. Amennyiben a Szolgáltatás megrendelése után a Szolgáltatás elvégzésének megállapodott időpontjáig a Szolgáltatás tárgyát képző gépjárművet annak eladója értékesíti, a Szolgáltatás díja az Ügyfélnek nem kerül kiszámlázásra.
4.3. A Szolgáltatás díja nem kerül kiszámlázásra akkor, ha a Szolgáltatás igénybevétele a megrendelést követően a megállapodott időponthoz képest 24 órán kívül bármilyen okból lemondásra kerül.
4.4. A Szolgáltatás díja 50%-ban kiszámlázásra kerül az Ügyfél felé abban az esetben, ha a Szolgáltatás igénybevétele a megrendelést követően, a megállapodott időponthoz képest 24 órán belül lemondásra kerül anélkül, hogy a Szolgáltatás tárgyát képező gépjármű harmadik fél részére értékesítésre került volna. A 24 órás lemondási határidő számítása az Ügyfélszolgálat nyitvatartási idejéhez igazodik, amelynek során a vasárnapok és a munkaszüneti napok nem vehetők figyelembe.
4.5. A 4.3. és 4.4. pontban foglaltaktól függetlenül a Szolgáltatás díja 100%-ban kiszámlázásra kerül az Ügyfél részére abban az esetben, amennyiben a Szolgáltatás igénybevétele a helyszínen kerül lemondásra (szerződött szervizpontra történt megrendelés esetén ideértve azt az esetet is, ha az Ügyfél a megrendelt időpontban a helyszínen nem jelenik meg). Ebben az esetben a Szolgáltató jogosult a Szolgáltatás díján felül az esetleges felárak, valamint a kiszállási díj Ügyfél részére történő kiszámlázására.  
A Szolgáltató a Szolgáltatás díját saját mérlegelése alapján részben vagy egészben elengedheti, amennyiben a gépjármű a helyszínre érkezést megelőzően értékesítésre került, és az Ügyfél ezzel bizonyítottan a helyszínen szembesül.  
4.6. A Szolgáltatás teljeskörű elvégzéséhez szükséges feltételek biztosítása, illetve azok egyeztetése a gépjármű eladójával az Ügyfél felelőssége. A Szolgáltatás díjának részben, vagy egészben történő visszatérítésére az Ügyfél nem jogosult abban az esetben, ha a Weboldalon található hirdetményben felsorolt vizsgálati pontok bármelyike azért marad el részben vagy egészben, mert a jármű tárolóhelyének sajátosságai, a vizsgált jármű műszaki állapota, a jármű tulajdonosa részéről a vizsgálat ellehetetlenítése (például a jármű nem található a megbeszélt időpontban a megbeszélt helyen), vagy bármely részének tiltása, hozzájárulás megtagadása, vagy jogi korlátba ütközése (például a jármű bármilyen okból nem vehet részt a közúti forgalomban, mert forgalomból kivont, forgalomba állítás előtti, lejárt műszaki érvényességű, vagy nem rendelkezik megfelelő okmányokkal, stb.) nem teszik lehetővé a Szolgáltatónak a Szolgáltatás teljeskörű elvégzését.
4.7. Az Ügyfél köteles a Szolgáltatás teljes körű elvégzéséhez szükséges feltételeket a gépjármű eladójával előzetesen egyeztetni, és ennek keretében különösen az alábbiakról gondoskodni:
a) a Szolgáltatás elvégzésének pontos időpontját és helyszínét egyeztetni, beleértve a gépjármű pontos címét;
b) a gépjármű megfelelő előkészítése, így különösen annak biztosítása, hogy a gépjármű a megbeszélt időpontban indítható, valamint kipróbálható állapotban legyen, továbbá a vizsgálat elvégzéséhez szükséges körülmények rendelkezésre álljanak;
c) elektromos és hibrid gépjárművek esetében, amennyiben az Ügyfél SOH-mérést is igényel, a gépjármű eladójával vagy tulajdonosával előzetesen egyeztetni kell, hogy a gépjármű hibrid vagy elektromos akkumulátora a vizsgálat időpontjára legalább 85%-os töltöttségi szinten legyen.
4.8. A Szolgáltatás nem megfelelő látási körülmények között, illetve jelentősebb csapadék (esőzés, havazás) esetén nem végezhető el. Amennyiben a Szolgáltatás ezen okból meghiúsul, a felek új időpontot jelölnek ki a Szolgáltatás elvégzésére.
5. Díjak
5.1. A Szolgáltatás alapdíja a Weboldalon közzétett mindenkori hirdetményben elérhető.
5.2. A Szolgáltatás alapdíján felül a Szolgáltató kiszállási díjat számíthat fel. Budapest közigazgatási határán kívül, Pest Vármegye területén belül a kiszállási díj mértéke 5.000 Ft. Pest Vármegyén kívüli helyszín esetén a kiszállási díj mértékét a Szolgáltató egyedileg határozza meg. Az Ügyfél a kiszállási díj várható összegéről a Weboldalon elérhető kalkulátor segítségével köteles a megrendelés leadását megelőzően tájékozódni. A jogviszony létrejöttével a Szolgáltató által felszámított kiszállási díjat az Ügyfél által elfogadottnak kell tekinteni. 
5.3. A Szolgáltató promóciós céllal egyedi kedvezményeket kínálhat beváltható kuponkódok formájában. Ezen egyedi kuponkódok a mindenkori hirdetményeknek megfelelő kedvezményes díjakra jogosítják az Ügyfeleket.
6. Felelősségvállalási nyilatkozatok
6.1. A gépjármű motorját, kormányművét, futóművét, fékberendezését a Szolgáltató megbontás nélküli vizsgálatnak veti alá. A gépkocsi olyan esetleges hibái, melyeket csak megbontással lehet megállapítani, a Szolgáltatás keretében nem kerülnek feltárásra. A Szolgáltatót az ilyen jellegű hibákért felelősség nem terheli.
6.2. A Szolgáltatás során használt rétegvastagság-mérő OMSZ által nincs hitelesítve, a mérési eredmények más típusú mérők eredményeitől eltérhetnek. A rétegvastagság mérés tájékoztató jellegű, gyári értékek esetén sem garantálja a karosszéria sérülésmentességét.
6.3. Az autók próbaköre minden esetben lakott területen belül, limitált sebességen történik, ezért a magasabb sebességi tartományokban történő terhelés alatti használatot, illetve az autópályán történő nagy sebességű viselkedést jelen Szolgáltatás keretében Szolgáltató nem ellenőrizni. Szolgáltató kizárja a felelősségét a Szolgáltatás során önhibáján kívül felmerülő károkért.
6.4. Az Ügyfél általi adatközlés hiányosságaiért, illetve a hibásan megadott adatokból adódó bármilyen következményért a Szolgáltató felelősséget nem vállal.
6.5. A Szolgáltatás keretében elvégzett állapotfelmérés a gépjármű aktuális állapotát mutatja be. A használat során bekövetkező bármilyen későbbi változásért, módosulásért a gépjármű állapotában a Szolgáltató felelősséget nem vállal.
6.6. A helyszíni állapotfelmérés során a Szolgáltató értelemszerűen nem használ olyan szakszervizekben található gépeket és mérőeszközöket, melyeket fizikailag nem lehet az állapotfelmérés helyszínére mozgatni: pl. fékpad, rázópad.
6.7. A helyszíni állapotfelmérés nem műhelykörülmények között történik: a korlátozott látási viszonyok, az autó nem megfelelő körbejárhatósága, a felmérés helyszínén tapasztalható zajhatások és egyéb zavaró körülmények meggátolhatják Szolgáltatót abban, hogy egyébként laikus számára is felfedezhető hibákat feltárjon. Ezen körülmények miatt a fel nem tárt hibákért a Szolgáltató felelősséget nem vállal.
6.8. Amennyiben a gépjármű valamely hibáját a Szolgáltató bármilyen okból nem tárta fel az állapotfelmérés során, és az adásvétel folyamán az eladó arról nem tájékoztatta az Ügyfelet, a Ptk. Szavatossági rendelkezéseinek megfelelően az Ügyfelet ért anyagi hátrányért minden esetben az Eladó felel, azért a Szolgáltatót semmilyen felelősség nem terheli. Ilyen esetben a Szavatossági rendelkezésekkel összhangban úgy kell eljárni, mintha az Ügyfél a lehető legnagyobb gondossággal saját maga vizsgálta volna át vásárlás előtt az adásvétel tárgyát, és a hibát, melyről az eladó nem tájékoztatta, ennek ellenére nem fedezte fel a gépjárművön.
6.9. A Szolgáltató által kiadott állapotfelmérést, illetve az abban foglaltakat az Ügyfél vásárlás előtt ellenőrizni köteles, szükség szerint akár szakszerviz bevonásával. A vásárlási döntés meghozatala az Ügyfél kizárólagos mérlegelésén alapuló joga, ennek felelősségét és a vele járó anyagi kockázatokat a Szolgáltató semmilyen körülmények között nem vállalja át és nem viseli. A Szolgáltató által elvégzett állapotfelmérés eredménye tájékoztató jellegű, kizárólag az Ügyfél vásárlási döntésének támogatására szolgál.
7. Általános rendelkezések
7.1. A Szolgáltató jogosult a jelen ÁSZF módosítására. A Szolgáltató a módosítást a Weboldalon közzéteszi.
7.2. Amennyiben a felek között a jelen ÁSZF-fel kapcsolatban olyan vitás kérdés merül fel, amely a teljesítést befolyásolja, a felek mindent megtesznek azért, hogy a vitás kérdéseket a jelen ÁSZF-re és egymás érdekeire tekintettel, tárgyalások útján rendezzék.
7.3. Szolgáltató kijelenti, hogy a cégjegyzékben bejegyzett és szabályszerűen működő gazdasági társaság, ellene csőd-, felszámolási, végelszámolási vagy ilyenek veszélyével járó egyéb peres vagy nem peres eljárás folyamatban nincsen és ilyen megindítása legjobb tudomásuk szerint nem is fenyeget. A felek kijelentik továbbá, hogy a jelen ÁSZF elfogadásával létrejövő jogviszonyuk másokkal kötött szerződéseiket vagy harmadik személyek jogait nem sérti.
7.4. Jelen ÁSZF-ben nem szabályozott kérdésekben a Polgári Törvénykönyv rendelkezései az irányadók.

